John Peter Collett

John Peter Collett (født 1953), tidligere slektsnavn Moen, er en norsk historiker som er professor  emeritus ved Universitetet i Oslo. 

Han ble først aktiv i elev- og studentpolitikken, og var den første formannen i Gymnasiastenes Fellesorganisasjon fra 1971.Bergens Tidende 24. mars 1972 s. 2 Han endret slektsnavn fra Moen til Collett da han studerte historie.Intervju med John Peter Collett i Morgenbladet 

Collett ble cand.philol. i historie i 1983, var vitenskapelig assistent og forsker 1984–1991, førsteamanuensis ved Historisk institutt ved Universitetet i Oslo 1992–2001, og ble professor i 2001. Han er tilknyttet Forum for universitetshistorie. Hans fagområder er moderne historie og universitets- og utdannelseshistorie på 1800- og 1900-tallet.

Han er oldebarn av telegrafsjef Jonas P. S. Collett.

 Utvalgte publikasjoner 
 Teknisk-industriell forskning i Norge 1945-80 (med Hans Skoie), NOU 1981:30B.
 Videnskap og politikk: Samarbeide og konflikt om forskning for industriformål 1917-1930 (hovedoppgave), 1983.
 Anchor and Balance. Det norske Veritas 1864-1989 (med Håkon With Andersen), Oslo: Cappelen 1989.
 Visjon. Forskning. Virkelighet. Televerkets Forskningsinstitutt 25 år (med Bjørn O.H.Lossius), Kjeller 1993.
 Making Sense of Space. The History of Norwegian Space Activities (med flere forfattere), Oslo: Scandinavian University Press 1995.
 Det kongelige Frederiks Universitet blir til, Oslo: Forum for universitetshistorie, 1996.
 «Vendepunkter i norsk universitetshistorie», i A. F. Andresen og G. Hjeltnes (red.) Universitet, samfunn og politikk, Oslo: Forum for universitetshistorie, 1997.
 Historien om Universitetet i Oslo, Oslo: Universitetsforlaget 1999.
 Vekst gjennom kunnskap. Det Kongelige Selskap for Norges Vel 1809-1814 (med Ernst Bjerke), Det Kongelige Selskap for Norges Vel, 2009.
''Se digitale utgaver hos Nasjonalbiblioteket

Referanser

 Eksterne lenker 



  hf.uio.no Ansatteside

Kategori:Norske historikere
Kategori:Norske vitenskapshistorikere
Kategori:Norske historieprofessorer
Kategori:Professorer ved Universitetet i Oslo
Kategori:Medlemmer av Det Norske Videnskaps-Akademi